Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: költségvetéstõl közvetlenül lehívható, de nem a 12/2001. (I. 31.) Korm. rendelet 13.§-a alapján
Paragraph Index: 653

07. tábla: Eredménykimutatás A jelentésben a hitelintézet bevételeinek, illetve ráfordításainak és költségeinek havi és az év elejétõl halmozott forgalmi adatait kell részletezni a hitelintézet jövedelemtermelõ képességének értékelése érdekében, forintban. A jelentés a hitelintézetnek – az érvényes számviteli elõírások alapján összeállított – a fõkönyvi, illetve az azt alátámasztó analitikus nyilvántartásain alapszik, szerkezetében alapvetõen az Szkr. 2. számú mellékletében szereplõ Eredménykimutatás I:-et követi, de attól helyenként eltér. A jogszabályban elõírt egyes céltartalékokat, értékvesztéseket, értékelési különbözeteket, általános-, illetve egyéb tartalékokat az esedékesség idõpontjában (negyedév vége, mérleg fordulónapja, stb.), így december 31-én – az elõzetes beszámolóban is – meg kell képezni, illetve el kell számolni. Az éves mérlegbeszámoló elkészítésekor az egyes adatokban bekövetkezett módosításoknak megfelelõen a már megképzett összegek is változhatnak. A hitelintézetnek évközben a havi eredménykimutatásban a befizetett társasági adóelõleget, az év végi elõzetes és végleges kimutatásban a tényleges adófizetési kötelezettséget kell feltüntetnie. Az eredménykimutatás kamatra vonatkozó sorai – a Felügyeleti mérleg szerkezetét követve – a hitelintézeti tevékenység alaptípusai szerint részletezõdnek. A jelentés elsõ oszlopában a tárgyhavi, a másodikban az év elejétõl halmozott értékeket kell kimutatni. Az eredménykimutatásban alapértelmezésben – a bevételek eredményt növelõ, – a ráfordítások és költségek eredményt csökkentõ tételek, – a céltartalék képzés ráfordításként, – a céltartalék felhasználás és felszabadítás (céltartalék csökkenés) bevételként, – az értékvesztés elszámolása ráfordításként, – az értékvesztés visszaírása – az Szmt., illetve az Szkr. elõírásainak megfelelõen – bevételként, illetve ráfordítás csökkentõ tételként szerepel. Amennyiben a hitelintézet – számviteli politikájában is rögzítetten – a valós érteken történõ értékelést alkalmazza, a számviteli szabályoknak megfelelõen kell az adott tétel-csoportban elszámolni az értékelésbõl származó nyereséget, vagy veszteséget, illetve az értékelési különbözetet, függetlenül attól, hogy az a bevételt vagy a ráfordítást csökkenti, illetve növeli. A ráfordításokat, költségeket az alapértelmezésnek megfelelõen nem kell negatív elõjellel ellátni. Ha azonban a hitelintézeti jelentésben – a számlák aggregálása után – valamelyik ráfordítás vagy költség sor Követel, illetve bevétel sor Tartozik egyenleget mutat, akkor ezt a tételt negatív elõjellel kell feltüntetni. Az egyes eredmény sorokban veszteség esetén a negatív elõjelet ki kell tenni.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes